b'\n_START_ARTICLE_\nProsvjedi na Tiananmenskom trgu\n_START_PARAGRAPH_\nProsvjedi na Tiananmenskom trgu dogodili su se u kineskom glavnom gradu Pekingu na Tiananmenskom trgu. 15. travnja i 4. lipnja 1989. Na studentskim prosvjedima se pojavilo \xc4\x8dak milijun ljudi. To je bio sna\xc5\xbean udarac kineskim komunisti\xc4\x8dkim vlastima, a jezgru tada\xc5\xa1njeg vodstva \xc4\x8dinili su stariji politi\xc4\x8dari (Deng Xiaoping, Li Xiannian, Chen Yun..). Ovaj doga\xc4\x91aj nedvojbeno je podijelio kineske vo\xc4\x91e jer su neki tra\xc5\xbeili vojnu intervenciju, a oni umjereniji vo\xc4\x91e tra\xc5\xbeili su pregovore sa prosvjednicima. Kineske komunisti\xc4\x8dke vlasti ipak su brutalno reagirale i dogodio se pokolj prosvjednika._NEWLINE_Prosvjednici su zahtijevali demokratizaciju, po uzoru na demokratske promjene u ono vrijeme u isto\xc4\x8dnoj Europi. Prema kineskoj vladi, ubijeno je izme\xc4\x91u 200 i 300 civila, a 7.000 do 10.000 ozlije\xc4\x91eno. Prema studentskim organizacijama i kineskom Crvenom kri\xc5\xbeu ubijeno je 2000 do 3000 ljudi.'